b'\n_START_ARTICLE_\nJoahim Pu\xc5\xa1talski\n_START_SECTION_\n\xc5\xbdivljepis\n_START_PARAGRAPH_\nJoahim je bil pripadnik rodbine Pu\xc5\xa1talskih, ki so imeli v lasti pu\xc5\xa1talski dvorec. Pu\xc5\xa1talski so bili freisin\xc5\xa1ki vazali in gospo\xc5\xa1\xc4\x8dinski name\xc5\xa1\xc4\x8denci, ki so se predvsem borili za svoje koristi. Joahim je opravljal posle gradi\xc5\xa1\xc4\x8dana na Zgornjem stolpu vsaj od leta 1485 naprej in je bil freisin\xc5\xa1kemu \xc5\xa1kofu v oporo. Tako je Joahim utrjeval svojo mo\xc4\x8d. Med drugim je od zemlji\xc5\xa1kega gospoda dosegel, da mu je dovoljeval lov na lisice in zajce; pripadal pa mu je tudi pravica do ribolova, a ne kot gospodarju nad Pu\xc5\xa1talskim imetjem, kar je \xc5\xa1kof izrecno poudaril._NEWLINE_Leta 1506 je bil gradi\xc5\xa1\xc4\x8dan na Kranclju in verjetno tudi leta 1509. Kasneje naj bi mesto zasedel sin Kri\xc5\xa1tof._NEWLINE_Svojo dedi\xc5\xa1\xc4\x8dino je zapustil sinovoma Kri\xc5\xa1tofu in Moricu.'